title: 2013/498/EU: Provedbena odluka Komisije оd 10. listopada 2013. o financijskom doprinosu Unije za mjere nadzora i druge hitne mjere provedene u Estoniji, Latviji, Litvi i Poljskoj protiv afričke svinjske kuge u susjednim trećim zemljama (priopćeno pod brojem dokumenta C(2013) 6540)

text:
               12.10.2013

               HR

               Službeni list Europske unije

               L 272/47

         PROVEDBENA ODLUKA KOMISIJE
   оd 10. listopada 2013.
   o financijskom doprinosu Unije za mjere nadzora i druge hitne mjere provedene u Estoniji, Latviji, Litvi i Poljskoj protiv afričke svinjske kuge u susjednim trećim zemljama
   (priopćeno pod brojem dokumenta C(2013) 6540)
   (Vjerodostojni su samo tekstovi na estonskom, latvijskom, litavskom i poljskom jeziku)
   (2013/498/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (1), a posebno njezin članak 8.,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (2), a posebno njezin članak 84.,
   budući da:

               (1)

               Afrička svinjska kuga (ASK) zarazna je, obično smrtonosna, virusna bolest domaćih i divljih svinja koja ozbiljno ometa trgovinu živim svinjama i proizvodima dobivenima od svinja unutar Unije te njihov izvoz u treće zemlje.

               (2)

               Od kad je 2007. prisutnost afričke svinjske kuge potvrđena u Gruziji, bolest se proširila na Rusku Federaciju gdje su prijavljena brojna izbijanja te bolesti među svinjama i divljim svinjama diljem europskog dijela Rusije. Nadalje, u lipnju 2013. Bjelarus je potvrdio izbijanje afričke svinjske kuge kod dvorišnih svinja u regiji Grodno, oko četrdeset kilometara od granice s Litvom i blizu granice s Poljskom.

               (3)

               Stanje afričke svinjske kuge u zemljama koje graniče s Europskom unijom predstavlja izravnu prijetnju gospodarstvima na kojima se drže svinje unutar Unije, jer se virus može unijeti u države članice koje graniče sa zaraženim trećim zemljama putem divljih svinja koje ulaze na područje Unije iz zaraženih područja, ali i putem vozila koja su prevozila žive životinje i hranu za životinje ili putem neovlaštenog unosa proizvoda dobivenih od svinja u Uniju.

               (4)

               Rizik od unosa afričke svinjske kuge u Uniju veći je za Estoniju, Latviju, Litvu i Poljsku zbog pojave i razvoja ove bolesti u pograničnom području Bjelarusa i Ruske Federacije, a one su obavijestile Komisiju i ostale države članice o mjerama koje namjeravaju donijeti za zaštitu svojeg državnog područja i državnog područja ostalih država članica.

               (5)

               Estonija, Latvija, Litva i Poljska provele su nadzor za rano otkrivanje afričke svinjske kuge kod divljih svinja i kod domaćih svinja i podigle su svijest o bolesti i razinu pripravnosti u okviru svojih kriznih planova izrađenih u skladu s Direktivom Vijeća 2002/60/EZ (3) kako bi osigurale brzu reakciju u slučaju unošenja afričke svinjske kuge. Litvi izravno prijeti prisutnost afričke svinjske kuge s druge strane granice u Bjelarusu i, kako bi svela rizik od širenja bolesti na svojem državnom području na najmanju moguću mjeru u slučaju unošenja afričke svinjske kuge, Litva namjerava uspostaviti tampon zonu od 10 kilometara duž granice s Bjelarusom, u kojoj će smanjiti gustoću prijemljivih nositelja promicanjem klanja svinja i sprečavanjem obnove populacije gospodarstava na kojima se drže svinje.

               (6)

               Divlje svinje koje prelaze granice između pogođenih trećih zemalja i EU-a predstavljaju rizik od unošenja afričke svinjske kuge, posebno u nekim područjima s intenzivnom poljoprivredom gdje usjevi privlače divlje svinje. Kao kratkoročnu mjeru smanjivanja rizika, u pokušaju da umanji rizik i na temelju dostupnih podataka preliminarnih istraživanja o učinkovitosti uporabe sredstava za odbijanje koja se sastoje od sintetičkih neugodnih mirisa koja sugeriraju prilično visoku učinkovitost i relativno dug rok trajanja, Litva namjerava primijeniti ta sredstva za odbijanje u nekim dijelovima svojeg državnog područja u blizini svoje istočne granice kako bi se divlje svinje odvratilo od ulaska u polja kukuruza i ostalih usjeva.

               (7)

               Čišćenje i dezinfekcija vozila koja su možda bila u kontaktu s virusom afričke svinjske kuge jedna je od mjera predostrožnosti protiv ulaska afričke svinjske kuge u Uniju. Stoga se Provedbenom odlukom Komisije 2013/426/EU (4) utvrđuju određene mjere za sprečavanje unošenja u Uniju afričke svinjske kuge iz Bjelarusa i Ruske Federacije i određuje da se vozila kojima se prevoze žive životinje i hrana za životinje i koja ulaze u Uniju iz zaraženih područja primjereno očiste i dezinficiraju, te da se čišćenje i dezinfekcija primjereno dokumentiraju.

               (8)

               Neovisno o odredbama Uredbe Komisije (EZ) br. 206/2009 (5), rizik unošenja afričke svinjske kuge u Uniju putem osobnih pošiljaka koje sadrže proizvode od svinja poslane poštom ili nošene u prtljazi putnika koji dolaze posebno iz Bjelarusa i Ruske Federacije, nije zanemariv i zahtijeva dodatne kontrole na mjestima ulaska.

               (9)

               Osim toga, širok raspon dionika, uključujući veterinare, profesionalne i neprofesionalne poljoprivrednike, vozače kamiona, carinske službenike, putnike i širu javnost treba upoznati s rizikom od unošenja afričke svinjske kuge i njezinih posljedica putem dobro ciljane kampanje podizanja svijesti.

               (10)

               U prvom tjednu kolovoza 2013., Estonija, Latvija, Litva i Poljska podnijele su svoje planove i početne procjene troškova provedbe hitnih mjera u područjima za koja se smatra da su izložena riziku od unosa afričke svinjske kuge iz Bjelarusa i Ruske Federacije. Potrebna je financijska potpora kako bi se osigurala provedba aktivnosti nadzora predviđenih u podnesenim planovima. Komisija je razmotrila planove za financijski doprinos Unije i utvrdila da su u skladu s Direktivom 2002/60/EZ.

               (11)

               Aktivnosti koje su poduzele Estonija, Latvija, Litva i Poljska kako bi izravno smanjile rizik od unošenja bolesti u Uniju, to jest čišćenje i dezinfekcija vozila, treba sufinancirati u iznosu od 100 %.

               (12)

               Dodatni nadzor koji provode Estonija, Latvija, Litva i Poljska u područjima većeg rizika od unošenja bolesti i mjere koje su te države članice poduzele u okviru kampanje podizanja svijesti treba sufinancirati u iznosu od 50 %.

               (13)

               Aktivnosti koje je poduzela Litva koristeći sredstva za odbijanje u područjima utvrđenog visokog rizika u blizini svojih istočnih granica kako bi smanjila rizik od unošenja bolesti u Uniju putem divljih svinja, treba sufinancirati u iznosu od 50 %. Posebne aktivnosti koje je poduzela Litva za smanjivanje gustoće populacije svinja na granici s Bjelarusom treba sufinancirati u iznosu od 30 %.

               (14)

               Zbog hitnosti mjera, troškovi Estonije, Latvije, Litve i Poljske od 2. srpnja 2013., datuma obavijesti o hitnim mjerama, trebaju biti prihvatljivi za financijski doprinos Unije.

               (15)

               Člankom 8. stavkom 3. Odluke 2009/470/EZ predviđa se da prihvatljivi troškovi i razina financijskog doprinosa Unije moraju biti definirani. Međutim, s obzirom na potrebu izbjegavanja pretjeranih izdataka u proračunu Unije, moraju se ustanoviti najveći dopušteni iznosi koji su odraz razumnog plaćanja za određene aktivnosti nadzora.

               (16)

               Razumno plaćanje je plaćanje za materijal ili uslugu po razmjernim cijenama u usporedbi s tržišnim cijenama. U očekivanju provjera na licu mjesta koje provodi Komisija, sada je potrebno odobriti poseban financijski doprinos Unije Estoniji, Latviji, Litvi i Poljskoj.

               (17)

               Plaćanje financijskog doprinosa izvršava se pod uvjetom da se planirane aktivnosti stvarno izvrše i da nadležna tijela dostave sve potrebne informacije Komisiji.

               (18)

               Kako planovi koje su podnijele Estonija, Latvija, Litva i Poljska za hitne mjere protiv unošenja afričke svinjske kuge iz Bjelarusa i Ruske Federacije provedene 2013. predstavljaju dovoljno detaljan okvir u smislu članka 94. Delegirane uredbe Komisije (EU) br. 1268/2012 (6), ova Odluka predstavlja odluku o financiranju izdataka predviđenih u programu rada za bespovratna sredstva.

               (19)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   1.   U okviru hitnih mjera za zaštitu od afričke svinjske kuge koje su poduzele Estonija, Latvija, Litva i Poljska u 2013., te države članice imaju pravo na poseban doprinos Unije za troškove provedbe aktivnosti nadzora te serološke i virološke laboratorijske testove provedene na uzorcima prikupljenima nakon 1. srpnja 2013. tijekom nadzora domaćih i divljih svinja u tim državama članicama.
   2.   Financijski doprinos Unije iznosi 50 % troškova nastalih u Estoniji, Latviji, Litvi i Poljskoj za aktivnosti iz stavka 1. i ne smije biti veći od:

               i.

               15 000 EUR za Estoniju;

               ii.

               80 000 EUR za Latviju;

               iii.

               46 000 EUR za Litvu;

               iv.

               20 000 EUR za Poljsku.

         3.   Najveći dopušteni trošak koji će se nadoknaditi Estoniji, Latviji, Litvi i Poljskoj za aktivnosti iz stavka 1. u prosjeku ne smije biti veći od:

               i.

               0,5 EUR po domaćoj svinji od koje se uzima uzorak;

               ii.

               5 EUR po divljoj svinji od koje se uzima uzorak;

               iii.

               2 EUR po testu ELISA;

               iv.

               10 EUR po testu PCR;

               v.

               10 EUR po virološkom testu.

         4.   Prihvatljivi izdaci za financijski doprinos Unije za mjere iz stavka 1. ograničeni su na troškove koje snose države članice za:

               (a)

               laboratorijsko testiranje:

                           i.

                           nabava pribora za testiranje, reagensa i svih ostalih potrošnih materijala koji se mogu identificirati i koji se posebno koriste za provođenje laboratorijskih testova;

                           ii.

                           osoblje, bez obzira na status, u cijelosti ili djelomično posebno raspoređeno za provođenje testova u prostorijama laboratorija;

               (b)

               osoblje, bez obzira na status, u cijelosti ili djelomično posebno raspoređeno za provedbu aktivnosti nadzora programa osim laboratorijskih testova;

               (c)

               neizravne troškove u iznosu od 7 % zbroja troškova iz točaka (a) i (b).

         Troškovi osoblja iz točke (a) podtočke ii. i točke (b) ograničeni su na stvarne plaće plus naknade za socijalno osiguranje i druge zakonske troškove uključene u plaću.
   Članak 2.
   1.   U okviru hitnih mjera poduzetih za zaštitu od afričke svinjske kuge u 2013., Estonija, Latvija, Litva i Poljska imaju pravo na poseban doprinos Unije za troškove nabave opreme i potrošnih materijala za aktivnosti čišćenja i dezinfekcije koje su provedene u tim državama članicama nakon 1. srpnja 2013.
   2.   Financijski doprinos Unije iznosi 100 % troškova nastalih u Estoniji, Latviji, Litvi i Poljskoj za aktivnosti iz stavka 1. i ne smije biti veći od:

               (a)

               20 000 EUR za Estoniju;

               (b)

               735 000 EUR za Latviju;

               (c)

               738 000 EUR za Litvu;

               (d)

               98 000 EUR za Poljsku.

         Članak 3.
   1.   U okviru hitnih mjera poduzetih za zaštitu od afričke svinjske kuge u 2013., Estonija, Latvija, Litva i Poljska imaju pravo na poseban doprinos Unije za troškove kampanja podizanja svijesti koje su provedene u tim državama članicama nakon 1. srpnja 2013.
   2.   Financijski doprinos Unije iznosi 50 % troškova nastalih u Estoniji, Latviji, Litvi i Poljskoj za aktivnosti iz stavka 1. i ne smije biti veći od:

               (a)

               10 000 EUR za Estoniju;

               (b)

               14 000 EUR za Latviju;

               (c)

               40 000 EUR za Litvu;

               (d)

               25 000 EUR za Poljsku.

         Članak 4.
   1.   U okviru hitnih mjera poduzetih za zaštitu od afričke svinjske kuge u 2013., Litva ima pravo na poseban doprinos Unije za troškove nabave supstanci sredstava za odbijanje za divlje svinje koje će se koristiti u odabranim visokorizičnim područjima Litve nakon 1. srpnja 2013.
   2.   Financijski doprinos Unije iznosi 50 % troškova nastalih u Litvi za aktivnosti iz stavka 1. i ne smije biti veći od: 30 000 EUR.
   Članak 5.
   1.   U okviru hitnih mjera poduzetih za zaštitu od afričke svinjske kuge u 2013., Litva ima pravo na poseban doprinos Unije za troškove naknade štete vlasnicima svinja za gubitke uzrokovane ranim klanjem u tampon zoni dubokoj 10 kilometara uzduž granice s Bjelarusom.
   2.   Financijski doprinos Unije iznosi 30 % troškova nastalih u Litvi i ne smije biti veći od: 600 000 EUR.
   Članak 6.
   1.   Financijski doprinos Unije iz članaka 1. do 4. isplaćuje se na temelju:

               (a)

               završnog tehničkog izvješća u skladu s Prilogom I. o tehničkoj izvedbi mjera nadzora iz članka 1., uključujući rezultate dobivene u razdoblju od 2. srpnja 2013. do 31. prosinca 2013.;

               (b)

               završnog financijskog izvješća, u elektroničkom obliku, u skladu s Prilogom II., o troškovima nastalim u razdoblju od 2. srpnja 2013. do 31. prosinca 2013.;

               (c)

               rezultata svih provjera na licu mjesta izvršenih u skladu s člankom 11. stavkom 1. Odluke 2009/470/EZ.

         Dokumentacija uz izvješća iz točaka (a) i (b) stavlja se na raspolaganje za provjere na licu mjesta iz točke (c) koje provodi Komisija.
   2.   Završno tehničko izvješće i završno financijsko izvješće iz stavka 1. točaka (a) i (b) podnose se najkasnije do 30. travnja 2014. U slučaju kašnjenja, osim ako je uzrokovano opravdanim okolnostima, poseban financijski doprinos Unije smanjuje se za 25 % za svaki kalendarski mjesec kašnjenja.
   Članak 7.
   Ova je Odluka upućena Republici Estoniji, Republici Latviji, Republici Litvi i Republici Poljskoj.

      Sastavljeno u Bruxellesu 10. listopada 2013.

            Za Komisiju

         Tonio BORG

            Član Komisije

      (1)  SL L 155, 18.6.2009., str. 30.

      (2)  SL L 298, 26.10.2012., str. 1.

      (3)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).

      (4)  Provedbena odluka Komisije 2013/426/EU od 5. kolovoza 2013. o mjerama za sprečavanje unošenja u Uniju virusa afričke svinjske kuge iz određenih trećih zemalja ili dijelova državnog područja trećih zemalja u kojima je potvrđena prisutnost te bolesti i o izmjeni Odluke 2011/78/EU (SL L 211, 7.8.2013., str. 5.).

      (5)  Uredba Komisije (EZ) br. 206/2009 od 5. ožujka 2009. o uvozu u Zajednicu osobnih pošiljaka proizvoda životinjskog podrijetla te o izmjeni Uredbe (EZ) br. 136/2004 (SL L 77, 24.3.2009., str. 1.).

      (6)  Delegirana uredba Komisije (EU) br. 1268/2012 od 29. listopada 2012. o pravilima primjene Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).

      PRILOG I.

         Završno tehničko izvješće o mjerama nadzora u pogledu afričke svinjske kuge kod divljih svinja i domaćih svinja

      Država članica:
      Datum:

                  1.

                  Tehnička ocjena stanja:

                  1.1.

                  Epidemiološke karte:

                  1.2.

                  Informacije o nadzoru:

                              Država članica

                              Broj domaćih svinja od kojih je uzet uzorak

                              Broj divljih svinja od kojih je uzet uzorak

                              Vrsta testa (1)

                              Broj testova

                              Broj pozitivnih domaćih svinja

                              Broj pozitivnih divljih svinja

                              Ukupno 2013.

                  2.

                  Ostvarenje ciljeva i tehničke poteškoće:

                  3.

                  Dodatne epidemiološke informacije: epidemiološka istraživanja, pronađene mrtve životinje, dobna raspodjela pozitivnih životinja, pronađene lezije itd.:

         (1)  Navesti: ELISA, PCR, Ag-ELISA, izolacija virusa, ostalo (točno navesti).

      PRILOG II.

         Završno financijsko izvješće o hitnim mjerama u pogledu afričke svinjske kuge

      Država članica:
      Datum:

                  1.

                  Mjere nadzora u pogledu afričke svinjske kuge kod divljih svinja i domaćih svinja:

                              Uzorkovanje

                              Kategorija

                              Trošak uzorkovanja

                              Broj životinja od kojih je uzet uzorak

                              Jedinična cijena po uzorkovanoj životinji

                              Ukupni troškovi

                              Domaće svinje

                              Divlje svinje

                              Osoblje

                              Vrsta

                              Jedinična cijena

                              Broj osoblja

                              Ukupni troškovi

                              Laboratorijski testovi

                              Broj provedenih testiranja

                              Trošak testova (1)

                              Laboratorijski test
                              (1)

                              Osoblje
                              (2)

                              Neizravni troškoviFOR-L_2013272HR.01005201.notes.0001.xml.jpg

                              Ukupni troškoviFOR-L_2013272HR.01005201.notes.0002.xml.jpg

                              Serološki testovi (ELISA)

                              Testovi PCR

                              Virološki testovi

                  2.

                  Čišćenje i dezinfekcija:
                  2.(a)   OPREMA

                              Opis

                              Trošak/vrijednost (bez PDV-a)

                              Datum kupovine

                              Ukupno

                  2.(b)   POTROŠNI MATERIJAL

                              Opis

                              Trošak/vrijednost (bez PDV-a)

                              Datum kupovine

                              Ukupno

                  3.

                  Kampanje podizanja svijesti:

                              Opis aktivnosti

                              Trošak/vrijednost (bez PDV-a)

                              Datum isporuke

                              Ukupno

                  4.

                  Uporaba sredstava za odbijanje:
                  POTROŠNI MATERIJAL

                              Opis

                              Trošak/vrijednost (bez PDV-a)

                              Datum kupovine

                              Ukupno

                  5.

                  Svinje zaklane u tampon zoni na granici s Bjelarusom - za Litvu:

                              Identifikacijski broj gospodarstva

                              Poljoprivrednik: Prezime i ime

                              Općina

                              Datum klanja

                              Broj zaklane životinje po kategoriji

                              Iznos plaćene naknade po kategoriji (bez PDV-a)

                              Ukupna isplaćena naknada (bez PDV-a)

                              Datum plaćanja

                              krmače

                              divlje svinje

                              prasad

                              svinje

                              krmače

                              divlje svinje

                              prasad

                              svinje

            Potvrđujem sljedeće:

                  —

                  ovo su stvarno nastali izdaci, točno obračunati i prihvatljivi na temelju odredaba ove Odluke,

                  —

                  sva popratna dokumentacija povezana s izdacima dostupna je na uvid,

                  —

                  za ove mjere nije zatražen nijedan drugi doprinos Unije i sav prihod koji proizlazi od aktivnosti u okviru tih mjera prijavljen je Komisiji,

                  —

                  program je izvršen u skladu s odgovarajućim zakonodavstvom Unije,

                  —

                  primjenjuju se kontrolni postupci, posebno za provjeru točnosti prijavljenih iznosa, kako bi se spriječile, otkrile i ispravile nepravilnosti.

            Datum:
      Ime i potpis operativnog direktora:

         (1)  Svi troškovi navedeni su bez PDV-a


title: Provedbena odluka Komisije оd 12. veljače 2014. o produljenju financiranja posebnih hitnih mjera u cilju zaštite Unije od bjesnoće

text:
               14.2.2014

               HR

               Službeni list Europske unije

               C 43/6

      PROVEDBENA ODLUKA KOMISIJE

   оd 12. veljače 2014.
   o produljenju financiranja posebnih hitnih mjera u cilju zaštite Unije od bjesnoće
   2014/C 43/09
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (1), a posebno njezin članak 8. stavak 2.,
   budući da:

               (1)

               Odlukom Vijeća 2009/470/EZ predviđeno je da se kad je država članica izravno ugrožena pojavom ili razvojem jedne od bolesti navedenih na popisu u Prilogu toj Odluci na državnom području treće zemlje, može donijeti svaka mjera koja je primjerena situaciji, uključujući dodjelu financijskog doprinosa Unije za mjere za koje se smatra da su posebno potrebne za uspjeh poduzetih aktivnosti.

               (2)

               Odlukom Komisije 2009/582/EZ od 29. srpnja 2009. o financiranju posebnih hitnih mjera u cilju zaštite Zajednice od bjesnoće (2) i Odlukom Komisije 2011/C 64/05 od 25. veljače 2011. o produljenju financiranja posebnih hitnih mjera u cilju zaštite Unije od bjesnoće (3) odobreno je financiranje plana uklanjanja bjesnoće na području Kalinjingradske oblasti u Rusiji.

               (3)

               Bjesnoća je bolest životinja koja većinom pogađa divlje i domaće mesoždere te ima ozbiljan utjecaj na javno zdravlje. Uvrštena je na popis u Prilogu Odluci 2009/470/EZ.

               (4)

               Područje Kalinjingradske oblasti, ruske eksklave okružene područjem Unije, nalazi se uz države članice koje su uspjele ukloniti bjesnoću s većine svojeg državnog područja. Posebna je mjera bila potrebna kako bi se spriječila kontinuirana ponovna zaraza u državama članicama koje graniče s Kalinjingradskom oblašću i kako bi se ta bolest uklonila i s njezina državnog područja.

               (5)

               S obzirom na relativnu veličinu područja Kalinjingradske oblasti, primjerenije je i ekonomičnije pomoći pri nastojanju da se bjesnoća ukloni u toj oblasti nego uvesti tampon-zone cijepljenja na područjima susjednih država članica koje bi morale biti trajne.

               (6)

               Kao rezultat provedbe prethodno spomenutog plana u 2013. nisu otkriveni slučajevi bjesnoće u Kalinjingradskoj oblasti ni u susjednim područjima Litve i Poljske.

               (7)

               Kako bi se osiguralo da je bjesnoća uklonjena s određenog područja, potrebno je bez prekida nastaviti provedbu oralnog cijepljenja dva puta godišnje u trajanju od najmanje dvije godine nakon otkrivanja posljednjeg slučaja te bolesti.

               (8)

               Unija je financirala plan u trajanju od 36 mjeseci koji se trenutačno provodi, a završava 31. svibnja 2014.

               (9)

               Kako bi se očuvali rezultati ostvareni sufinanciranjem Unije tijekom prošlih godina, kako bi se osiguralo postizanje cilja uklanjanja bjesnoće iz Kalinjingradske oblasti i spriječio rizik od ponovnog unošenja u susjedno područje Unije, potrebno je produljiti razdoblje financijske potpore za aktivnosti uklanjanja bjesnoće iz Kalinjingradske oblasti za dodatna 24 mjeseca.

               (10)

               Rusija je 13. siječnja 2013. predala Komisiji plan za uklanjanje bjesnoće iz Kalinjingradske oblasti za razdoblje od lipnja 2014. do svibnja 2016. te je taj plan smatran prihvatljivim u pogledu cilja zaštite Unije protiv bjesnoće. Aktivnosti predviđene tim planom od ključne su važnosti za zaštitu interesa Unije te je stoga primjereno da Unija sufinancira određene mjere. Stoga bi u 2014. trebalo dodijeliti financijski doprinos Unije u svrhu provedbe tog plana.

               (11)

               U skladu s člankom 84. Uredbe (EU, Euratom) br. 966/2012 Europskog parlamenta i Vijeća 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 i s člankom 94. Delegirane uredbe Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012, prije preuzimanja obveze za izdatke u okviru proračuna Unije institucija ili tijela kojima je institucija prenijela potrebne ovlasti donose odluku o financiranju navodeći ključne elemente aktivnosti povezane s izdatcima.

               (12)

               Uz to će Odluka Komisije 2011/C 64/05 postati zastarjela te ju je potrebno staviti izvan snage.

               (13)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         ODLUČILA JE:
   Članak 1.
   1.   Plan uklanjanja bjesnoće iz Kalinjingradske oblasti („plan”) kojeg je podnijela Rusija ovime se odobrava za razdoblje od 1. lipnja 2014. do 31. svibnja 2016.
   2.   Aktivnostima iz ove Odluke obuhvaćene su sljedeće mjere koje čine dio predviđenih aktivnosti u okviru plana iz stavka 1.:

               —

               kupnja mamaca za cjepivo za oralnu imunizaciju divljih mesoždera,

               —

               distribucija mamaca za cjepivo iz prethodno navedene točke na području Kalinjingradske oblasti.

         Članak 2.
   Najveći doprinos Unije određen je na 1 100 000 EUR koji se financira iz proračunskog stavka 17 04 04 iz općeg proračuna Unije za financijsku godinu 2014.
   Članak 3.
   1.   Odobrava se pojedinačna dodjela bespovratnih sredstava državnoj veterinarskoj agenciji „Regionalni centar za suzbijanje bolesti životinja” Kalinjingradske oblasti u Rusiji (Государственное учреждение ветеринарии Калининградской области „Областная станция по борьбе с болезнями животных“).
   2.   Mjere iz članka 1. stavka 2. mogu se financirati u iznosu do 100 % odgovarajućih prihvatljivih troškova, pod uvjetom da dio ukupnih troškova aktivnosti snosi državna veterinarska agencija „Regionalni centar za suzbijanje bolesti životinja” Kalinjingradske oblasti u Rusiji (Государственное учреждение ветеринарии Калининградской области „Областная станция по борьбе с болезнями животных“) ili doprinosima koji nisu u okviru doprinosa Unije.
   3.   Najveći iznos koji će se nadoknaditi za mjere iz članka 1. stavka 2. u prosjeku ne smije biti veći od 0,95 EUR po kupljenom i distribuiranom mamcu za cjepivo.
   Članak 4.
   Detaljni uvjeti za tehničku provedbu i financiranje utvrđuju se sporazumom o bespovratnim sredstvima koji potpisuju Komisija i korisnik.
   Članak 5.
   Ova je Odluka financijska odluka u smislu članka 84. Financijske uredbe.
   Članak 6.
   Odluka Komisije 2011/C 64/05 ovime se stavlja izvan snage s učinkom od 31. prosinca 2014.

      Sastavljeno u Bruxellesu 12. veljače 2014.

            Za Komisiju

         Tonio BORG

            Član Komisije

      (1)  SL L 155, 18.6.2009., str. 30.

      (2)  SL L 198, 30.7.2009., str. 85.

      (3)  SL C 64, 1.3.2011., str. 7.


title: Provedbena odluka Komisije (EU, Euratom) 2016/2061 оd 23. studenoga 2016. o izmjeni Odluke 90/180/Euratom, EEZ o odobrenju Nizozemskoj da pri izračunu osnovice vlastitih sredstava od PDV-a ne uzima u obzir određene kategorije transakcija te da primjenjuje određene približne procjene (priopćeno pod brojem dokumenta C(2016) 7441)

text:
               25.11.2016

               HR

               Službeni list Europske unije

               L 319/43

         PROVEDBENA ODLUKA KOMISIJE (EU, Euratom) 2016/2061
   оd 23. studenoga 2016.
   o izmjeni Odluke 90/180/Euratom, EEZ o odobrenju Nizozemskoj da pri izračunu osnovice vlastitih sredstava od PDV-a ne uzima u obzir određene kategorije transakcija te da primjenjuje određene približne procjene

         (priopćeno pod brojem dokumenta C(2016) 7441)

   (Vjerodostojan je samo tekst na nizozemskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
   nakon savjetovanja sa Savjetodavnim odborom za vlastita sredstva,
   budući da:

               (1)

               Na temelju članka 371. Direktive Vijeća 2006/112/EZ (2) Nizozemska može, u skladu s uvjetima koji su se primjenjivali u toj državi članici na dan 1. siječnja 1978., nastaviti izuzimati transakcije navedene u dijelu B Priloga X.; te transakcije moraju se uzeti u obzir pri utvrđivanju osnovice vlastitih sredstava od PDV-a.

               (2)

               Na temelju Odluke Komisije 90/180/Euratom, EEZ (3) Nizozemska ima odobrenje za primjenu približnih procjena za transakcije iz točke 13. dijela B Priloga X. Direktivi 2006/112/EZ.

               (3)

               U dopisu od 7. prosinca 2015. (4) Nizozemska je zatražila da se povuče odobrenje koje joj je izdano u pogledu izračuna osnovice vlastitih sredstava od PDV-a za transakcije iz točke 13. dijela B Priloga X. Direktivi 2006/112/EZ jer ono više nije potrebno zbog izmjene nacionalnog zakonodavstva s učinkom od 1. travnja 2012. U skladu sa zahtjevom Nizozemske odobrenje bi trebalo povući.

               (4)

               Stoga je primjereno na odgovarajući način izmijeniti Odluku 90/180/Euratom, EEZ,

         DONIJELA JE OVU ODLUKU:
   Članak 1.
   U Odluci 90/180/Euratom, EEZ točka 6. članka 2. stavlja se izvan snage.
   Članak 2.
   Ova je odluka upućena Kraljevini Nizozemskoj.

      Sastavljeno u Bruxellesu 23. studenoga 2016.

            Za Komisiju

         Kristalina GEORGIEVA

            Potpredsjednica

      (1)  SL L 155, 7.6.1989., str. 9.

      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).

      (3)  Odluka Komisije 90/180/Euratom, EEZ od 23. ožujka 1990. o odobrenju Nizozemskoj da pri izračunu osnovice vlastitih sredstava od PDV-a ne uzima u obzir određene kategorije transakcija te da primjenjuje određene približne procjene (SL L 99, 19.4.1990., str. 30.).

      (4)  Ares(2015)5692366.


title: Provedbena odluka Komisije (EU) 2017/1445 оd 8. kolovoza 2017. o skupini proizvoda čije je glavno namijenjeno djelovanje, ovisno o proantocijanidinima (PAC) prisutnima u brusnici (Vaccinium macrocarpon), sprečavanje ili liječenje cistitisa (priopćeno pod brojem dokumenta C(2017) 5341)

text:
               10.8.2017

               HR

               Službeni list Europske unije

               L 207/28

         PROVEDBENA ODLUKA KOMISIJE (EU) 2017/1445
   оd 8. kolovoza 2017.
   o skupini proizvoda čije je glavno namijenjeno djelovanje, ovisno o proantocijanidinima (PAC) prisutnima u brusnici (Vaccinium macrocarpon), sprečavanje ili liječenje cistitisa

         (priopćeno pod brojem dokumenta C(2017) 5341)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 93/42/EEZ od 14. lipnja 1993. o medicinskim proizvodima (1), a posebno njezin članak 13. stavak 1.,
   uzimajući u obzir zahtjev koji je podnijela Francuska u skladu s člankom 13. stavkom 1. točkom (d) ove Direktive,
   budući da:

               (1)

               Francuska je u skladu s člankom 13. stavkom 1. točkom (d) Direktive 93/42/EEZ zatražila od Komisije da donese odluku da skupina proizvoda čije je glavno namijenjeno djelovanje, ovisno o proantocijanidinima (PAC) prisutnima u ekstraktu brusnice (Vaccinium macrocarpon), sprečavanje ili liječenje cistitisa nije obuhvaćena definicijom medicinskih proizvoda utvrđenom u članku 1. stavku 2. točki (a) Direktive 93/42/EEZ.

               (2)

               Definicijom medicinskih proizvoda utvrđenom u članku 1. stavku 2. točki (a) Direktive 93/42/EEZ propisuje se, među ostalim, da je proizvod obuhvaćen definicijom ako se njegovo glavno namijenjeno djelovanje ne postiže farmakološkim, imunološkim ili metaboličkim načinima djelovanja.

               (3)

               Europska agencija za lijekove (EMA) zaključila je u svojem mišljenju od 22. srpnja 2016. (2) da se glavno namijenjeno djelovanje skupine proizvoda spomenutih u uvodnoj izjavi 1. vjerojatno postiže farmakološkim načinom djelovanja jer metaboliti proantocijanidina i drugih sastojaka brusnice najvjerojatnije pokazuju farmakološko djelovanje te je mehaničko djelovanje proantocijanidina iznimno malo vjerojatno.

               (4)

               Mehaničko djelovanje ukazivalo bi na to da je predmetna skupina proizvoda obuhvaćena definicijom medicinskih proizvoda. S obzirom na to da je taj način djelovanja iznimno malo vjerojatan te je najvjerojatnije farmakološko djelovanje, predmetna skupina proizvoda ne bi trebala biti obuhvaćena definicijom medicinskih proizvoda.

               (5)

               Rezultati upitnika proslijeđenog Stručnoj skupini za medicinske proizvode u studenome 2014. pokazali su da većina država članica na temelju znanstvenog stručnog znanja smatra da ta skupina proizvoda ne bi trebala biti obuhvaćena definicijom medicinskih proizvoda.

               (6)

               Mjere predviđene ovom Odlukom u skladu su s mišljenjem Odbora osnovanog na temelju članka 7. stavka 1. Direktive 93/42/EEZ.

         DONIJELA JE OVU ODLUKU:
   Članak 1.
   Skupina proizvoda čije je glavno namijenjeno djelovanje, ovisno o proantocijanidinima prisutnima u ekstraktu brusnice (Vaccinium macrocarpon), sprečavanje ili liječenje cistitisa nije obuhvaćena definicijom medicinskih proizvoda utvrđenom u članku 1. stavku 2. točki (a) Direktive 93/42/EEZ.
   Članak 2.
   Ova je Odluka upućena državama članicama.

      Sastavljeno u Bruxellesu 8. kolovoza 2017.

            Za Komisiju

         Elżbieta BIEŃKOWSKA

            Članica Komisije

      (1)  SL L 169, 12.7.1993., str. 1.

      (2)  Znanstveno mišljenje Odbora za lijekove za ljudsku upotrebu (CHMP) za Odjel GROW D.4 Glavne uprave za unutarnje tržište, industriju, poduzetništvo te male i srednje poduzetnike. Odjel „Zdravstvena tehnologija i kozmetika” o osnovnom načinu djelovanja proantocijanidina namijenjenih upotrebi za sprečavanje i liječenje infekcija urinarnog trakta, EMA/427414/2016, http://ec.europa.eu/growth/tools-databases/newsroom/cf/itemdetail.cfm?item_id=8684&lang=en.


title: 2013/776/EU: Provedbena odluka Komisije оd 18. prosinca 2013. o osnivanju „Izvršne agencije za obrazovanje, audiovizualnu politiku i kulturu” i o stavljanju izvan snage Odluke 2009/336/EZ

text:
               19.12.2013

               HR

               Službeni list Europske unije

               L 343/46

         PROVEDBENA ODLUKA KOMISIJE
   оd 18. prosinca 2013.
   o osnivanju „Izvršne agencije za obrazovanje, audiovizualnu politiku i kulturu” i o stavljanju izvan snage Odluke 2009/336/EZ
   (2013/776/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 58/2003 od 19. prosinca 2002. o utvrđivanju statuta izvršnih agencija kojima se povjeravaju određene zadaće vezane uz upravljanje programima Zajednice (1), a posebno njezin članak 3.,
   budući da:

               (1)

               Uredbom (EZ) br. 58/2003 Komisija se ovlašćuje za delegiranje ovlasti izvršnim agencijama za provedbu cijelog ili dijela programa ili projekta Unije, u ime Komisije i pod njezinu odgovornošću te u skladu s navedenom Uredbom.

               (2)

               Zadaće provedbe programa povjeravaju se izvršnim agencijama kako bi se Komisija mogla usredotočiti na svoje osnovne djelatnosti i funkcije koje nije moguće povjeriti vanjskim izvršiteljima, pri čemu Komisija ne gubi nadzor djelatnosti kojima upravljaju te izvršne agencije niti se odriče krajnje odgovornosti za njih.

               (3)

               Delegiranje zadaća povezanih s provedbom programa izvršnoj agenciji zahtijeva jasno razdvajanje faza programiranja, uz visoku razinu diskrecije pri donošenju odluka u vezi s kreiranjem politika, za koje je odgovorna Komisija, od provedbe programa, koja se treba povjeriti izvršnoj agenciji.

               (4)

               Odlukom 2005/56/EZ (2) Komisija je osnovala Izvršnu agenciju za obrazovanje, audiovizualnu politiku i kulturu (dalje u tekstu Agencija), kojoj je povjerila upravljanje mjerama Komisije u području obrazovanja, audiovizualne politike i kulture.

               (5)

               Komisija je u nekoliko navrata mijenjala nadležnosti Agencije i proširila ih na upravljanje novim projektima i programima u području obrazovanja, audiovizualne politike, građanstva i mladih te naknadno zamijenila Odluku 2005/56/EZ Odlukom Komisije 2009/336/EZ (3).

               (6)

               U svojoj Komunikaciji od 29. lipnja 2011. pod nazivom „Proračun za Europu 2020.” (4) Komisija je predložila da se za provedbu programa Unije više iskoriste postojeće izvršne agencije unutar sljedećega višegodišnjeg financijskog okvira.

               (7)

               Agencija je u upravljanju programima Unije pokazala visoku razinu tehničke i financijske stručnosti. Ankete o zadovoljstvu razinom usluga provedene kao dio prvog i drugog privremenog ocjenjivanja Agencije (2009. i 2013.) pokazuju da korisnici i drugi dionici smatraju da Agencija pruža kvalitetniju uslugu u usporedbi s prijašnjim rješenjima (Ured za tehničku pomoć). Agencija je u stanju privući i zadržati visoko kvalificirano osoblje, čime se osigurava kadrovska stabilnost. Agencija neprekidno pojednostavnjuje svoje unutarnje aktivnosti kako bi postala učinkovitija te se zalaže za standardni pristup različitim programima. Ona uživa pogodnosti svojeg statusa kao javnog tijela posebno osnovanog za upravljanje programima u području obrazovanja, audiovizualne politike i kulture, a takvom se usredotočenošću postiže bolja vidljivost programa EU-a među dionicima i u široj javnosti. Zbog činjenice da postoji jedan subjekt koji upravlja programima koji se međusobno dopunjuju, dolazi do pozitivnih efekata sinergije u smislu vidljivosti djelovanja EU-a na dobrobit svih programa. Učestalost pogrešaka ustanovljenih ex-post provjerama za Agenciju niska je i znatno ispod granične vrijednosti od 2 %. Prilikom drugog privremenog ocjenjivanja ustanovljeno je stalno poboljšanje tehničke i financijske stručnosti Agencije, što se odrazilo u obliku općeg poboljšanja njezine učinkovitosti i vidljivo je u njezinim ključnim pokazateljima uspješnosti.

               (8)

               U smislu usporedbe troškova u odnosu na mogućnost obavljanja zadaća u samoj Komisiji, analiza troškova i koristi provedena u skladu s člankom 3. stavkom 1. Uredbe (EZ) br. 58/2003 pokazala je da bi obavljanje zadaća u Komisiji bilo skuplje za 23 % u odnosu na sadašnje neto vrijednosti. Novi programi koji se planiraju delegirati Agenciji u skladu su sa sadašnjim nadležnostima i ulogom Agencije te predstavljaju nastavak njezinih sadašnjih aktivnosti. Agencija je tijekom nekoliko godina stekla kompetentnost, vještine i sposobnost za obavljanje tih programa. Stoga bi iskustvo i stručnost koje je Agencija stekla u upravljanju programima, jednako kao i povećana produktivnost koja iz toga proizlazi, pozitivno djelovali na nove programe. Prelazak na obavljanje zadaća u Komisiji imao bi negativne posljedice jer većinom programa nisu nikada upravljale matične glavne uprave, koje nemaju dovoljno sposobnosti za interno upravljanje programima. Delegiranjem upravljanja programima Agenciji stoga bi se osigurao poslovni kontinuitet za korisnike programa i dionike. Delegiranjem Agenciji isto bi se tako Komisiji omogućilo da se više usredotoči na svoje institucionalne zadaće.

               (9)

               Kako bi se izvršnim agencijama osigurao jasan identitet, Komisija je, koliko je to bilo moguće, pri utvrđivanju njihovih novih mandata zadaće podijelila po tematskim područjima politika.

               (10)

               Agencija bi trebala biti odgovorna za provedbu dijelova sljedećih novih programa i mjera Unije:

                           —

                           Erasmus+ (5); (nasljeđuje, između ostalog, Program cjeloživotnog učenja (6) te programe Mladi na djelu (7) i Erasmus Mundus (8)),

                           —

                           Kreativna Europa (9); (nasljeđuje, između ostalog, programe Mediji (10) i Kultura (11)),

                           —

                           Europa za građane (12) (nasljeđuje program Europa za građane (13)),

                           —

                           Europski humanitarni dobrovoljci (EU Aid Volunteers) (14) (nasljeđuje pilot-program Pripremna mjera – Europsko volontersko tijelo za humanitarnu pomoć),

                           —

                           projekata u području visokog obrazovanja obuhvaćenih instrumentima za vanjsku suradnju (15) (nasljeđuju instrumente za vanjsku suradnju do 2013. (16)),

                           —

                           projekata u području visokog obrazovanja obuhvaćenih višegodišnjim financijskim okvirom povezanih s financiranjem suradnje EU-a s afričkim, karipskim i pacifičkim državama i prekomorskim zemljama i područjima za razdoblje 2014.–2020. (11. Europski razvojni fond) (17).

               (11)

               Agencija bi trebala i dalje biti odgovorna za provođenje sljedećih već postojećih programa i mjera Unije:

                           —

                           projekata u području visokog obrazovanja koji ispunjuju uvjete za financiranje u skladu s odredbama o gospodarskoj pomoći pojedinim državama srednje i istočne Europe (Phare), kako je predviđeno u Uredbi Vijeća (EEZ) br. 3906/89 (18),

                           —

                           programa poticanja razvoja i distribucije europskih audiovizualnih djela (MEDIA II. — Razvoj i distribucija) (1996.–2000.), uspostavljenih Odlukom Vijeća 95/563/EZ (19),

                           —

                           programa osposobljavanja stručnjaka u europskoj industriji audiovizualnih programa (MEDIA II – izobrazba) (1996.–2000.), odobrenih Odlukom Vijeća 95/564/EZ (3) (20),

                           —

                           druge faze akcijskog programa Zajednice u području obrazovanja „Socrates” (2000.–2006.), odobrene Odlukom br. 253/2000/EZ Europskog parlamenta i Vijeća (21),

                           —

                           druge faze akcijskog programa Zajednice o strukovnom osposobljavanju „Leonardo da Vinci” (2000.–2006.), odobrene Odlukom Vijeća 1999/382/EZ (22),

                           —

                           akcijskog programa Zajednice „Mladi” (2000.–2006.), odobrenog Odlukom br. 1031/2000/EZ Europskog parlamenta i Vijeća (23),

                           —

                           programa „Kultura 2000” (2000.–2006.) odobrenog Odlukom br. 508/2000/EZ Europskog parlamenta i Vijeća (24),

                           —

                           projekata u području visokog obrazovanja koji ispunjuju uvjete za financiranje u skladu s odredbama o pružanju pomoći partnerskim državama istočne Europe i središnje Azije (2000.–2006.), kako je predviđeno u Uredbi Vijeća (EZ, Euratom) br. 99/2000 (25),

                           —

                           projekata u području visokog obrazovanja koji ispunjuju uvjete za financiranje u skladu s odredbama o pružanju pomoći Albaniji, Bosni i Hercegovini, Hrvatskoj, bivšoj jugoslavenskoj republici Makedoniji, Crnoj Gori, Srbiji i Kosovu (UNSCR 1244) (2000.–2006.), odobrenih Uredbom Vijeća (EZ) 2666/2000 (26),

                           —

                           projekata u području visokog obrazovanja koji ispunjuju uvjete za financiranje u skladu s odredbama o financijskim i tehničkim mjerama koje prate reformu gospodarskih i društvenih struktura u okviru Euro-mediteranskog partnerstva (MEDA), odobrenih Uredbom Vijeća (EZ) br. 2698/2000 (27),

                           —

                           treće faze transeuropskog programa suradnje u visokom obrazovanju (Tempus III) (2000.–2006.), odobrene Odlukom Vijeća 1999/311/EZ (28),

                           —

                           projekata koji ispunjuju uvjete za financiranje u skladu s odredbama Sporazuma između Europske zajednice i Sjedinjenih Američkih Država o produljenju programa suradnje u području visokog obrazovanja i strukovnog obrazovanja i osposobljavanja (2001.–2005.), odobrenih Odlukom Vijeća 2001/196/EZ (29),

                           —

                           projekata koji ispunjuju uvjete za financiranje u skladu s odredbama Sporazuma između Europske zajednice i Vlade Kanade o produljenju programa suradnje u području visokog obrazovanja i osposobljavanja (2001.–2005.), odobrenih Odlukom Vijeća 2001/197/EZ (30),

                           —

                           programa za poticanje razvoja europskih audiovizualnih djela (MEDIA Plus – razvoj, distribucija i promocija) (2001.–2006.), odobrenog Odlukom Vijeća 2000/821/EZ (31),

                           —

                           programa osposobljavanja stručnjaka u europskoj industriji audiovizualnih programa (MEDIA – izobrazba) (2001.–2006.), odobrenog Odlukom br. 163/2001/EZ Europskog parlamenta i Vijeća (32),

                           —

                           višegodišnjeg programa za učinkovitu integraciju informacijskih i komunikacijskih tehnologija (ICT) u sustave općeg obrazovanja i osposobljavanja u Europi (eLearning – Program elektroničkog učenja) (2004.–2006.), odobrenog Odlukom br. 2318/2003/EZ Europskog parlamenta i Vijeća (33),

                           —

                           akcijskog programa Zajednice za promicanje aktivnog europskog građanstva (sudjelovanje građana) (2004.–2006.), odobrenog Odlukom Vijeća 2004/100/EZ (34),

                           —

                           akcijskog programa Zajednice za promicanje tijela koja djeluju na europskoj razini u području mladih (2004.–2006.) odobrenog Odlukom br. 790/2004/EZ Europskog parlamenta i Vijeća (35),

                           —

                           akcijskog programa Zajednice za promicanje tijela koja djeluju na europskoj razini i potporu posebnim aktivnostima u području obrazovanja i osposobljavanja (2004.–2006.), odobrenog Odlukom br. 791/2004/EZ Europskog parlamenta i Vijeća (36),

                           —

                           akcijskog programa Zajednice za promicanje tijela koja djeluju na europskoj razini u području kulture (2004.–2006.) odobrenog Odlukom br. 792/2004/EZ Europskog parlamenta i Vijeća (37),

                           —

                           programa poboljšanja kvalitete visokog obrazovanja i promicanja razumijevanja među kulturama kroz suradnju s trećim zemljama (Erasmus Mundus) (2004.–2008.), odobrenog Odlukom br. 2317/2003/EZ Europskog parlamenta i Vijeća (38),

                           —

                           projekata koji ispunjuju uvjete za financiranje u skladu s odredbama Sporazuma između Europske zajednice i Sjedinjenih Američkih Država o produljenju programa suradnje u području visokog obrazovanja i strukovnog obrazovanja i osposobljavanja (2006.–2013.), odobrenih Odlukom Vijeća 2006/910/EZ (39),

                           —

                           projekata koji ispunjuju uvjete za financiranje u skladu s odredbama Sporazuma između Europske zajednice i Vlade Kanade o uspostavi okvira suradnje u području visokog obrazovanja, osposobljavanja i mladih (2006.–2013.), odobrenih Odlukom Vijeća 2006/964/EZ (40),

                           —

                           akcijskog programa u području cjeloživotnog učenja (2007.–2013.), odobrenog Odlukom br. 1720/2006/EZ Europskog parlamenta i Vijeća (41),

                           —

                           programa „Kultura” (2007.–2013.) odobrenog Odlukom br. 1855/2006/EZ Europskog parlamenta i Vijeća (42),

                           —

                           programa „Europa za građane” za promicanje aktivnoga europskoga građanstva (2007.–2013.), odobrenog Odlukom br. 1904/2006/EZ Europskog parlamenta i Vijeća (43),

                           —

                           programa „Mladi na djelu” (2007.–2013.) odobrenog Odlukom br. 1719/2006/EZ Europskog parlamenta i Vijeća (44),

                           —

                           programa potpore za europski audiovizualni sektor (MEDIA 2007) (2007.–2013.), odobrenog Odlukom br. 1718/2006/EZ Europskog parlamenta i Vijeća (45),

                           —

                           akcijskog programa Erasmus Mundus II. 2009.–2013. za poboljšanje kvalitete visokog obrazovanja i promidžbu međukulturalnog razumijevanja kroz suradnju s trećim zemljama, odobrenog Odlukom br. 1298/2008/EZ Europskog parlamenta i Vijeća (46),

                           —

                           programa suradnje sa stručnjacima iz trećih zemalja u audiovizualnom području (MEDIA Mundus) (2011.–2013.) uspostavljenog Odlukom br. 1041/2009/EZ Europskog parlamenta i Vijeća (47),

                           —

                           projekata u području visokog obrazovanja koji ispunjuju uvjete za financiranje u skladu s odredbama o potpori za gospodarsku suradnju sa zemljama u razvoju u Aziji, odobrenih Uredbom Vijeća (EEZ) br. 443/92 (48),

                           —

                           projekata u području visokog obrazovanja i mladih koji ispunjuju uvjete za financiranje u skladu s odredbama Instrumenta pretpristupne pomoći (IPA), uspostavljenog Uredbom Vijeća (EZ) br. 1085/2006 (49),

                           —

                           projekata u području osnovnoškolskog, srednjoškolskog i visokog obrazovanja i mladih koji ispunjuju uvjete za financiranje u skladu s odredbama Europskog instrumenta za susjedstvo i partnerstvo, uspostavljenog Uredbom (EZ) br. 1638/2006 Europskog parlamenta i Vijeća (50),

                           —

                           projekata u području visokog obrazovanja koji ispunjuju uvjete za financiranje u skladu s odredbama instrumenta financiranja za razvojnu suradnju, uspostavljenog Uredbom (EZ) br. 1905/2006 Europskog parlamenta i Vijeća (51),

                           —

                           projekata u području visokog obrazovanja i mladih koji ispunjuju uvjete za financiranje u skladu s odredbama instrumenta financiranja za suradnju s industrijaliziranim i drugim državama i državnim područjima s velikim dohotkom, uspostavljenog Uredbom (EZ) br. 1934/2006 (52),

                           —

                           projekata u području visokog obrazovanja koji ispunjuju uvjete za financiranje iz Europskoga razvojnog fonda, na temelju Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu 23. lipnja 2000. (Odluka Vijeća 2003/159/EZ (53)), kako je izmijenjena Sporazumom potpisanim u Luxembourgu 25. lipnja 2005. (Odluka Vijeća 2005/599/EZ (54)).

               (12)

               Upravljanje tim dijelovima navedenih programa i mjera uključuje provedbu tehničkih projekata koji ne podrazumijevaju donošenje političkih odluka te zahtijeva visoku razinu tehničke i financijske stručnosti tijekom cijelog ciklusa projekta.

               (13)

               Kako bi se osigurala dosljedna i pravodobna provedba ove Odluke i dotičnih programa, potrebno je osigurati da Agencija vrši svoje zadaće povezane s provedbom tih programa podložno stupanju tih programa na snagu i od datuma njihova stupanja na snagu.

               (14)

               Treba osnovati Izvršnu agenciju za obrazovanje, audiovizualnu politiku i kulturu. Ona bi trebala zamijeniti i naslijediti Izvršnu agenciju za obrazovanje, audiovizualnu politiku i kulturu osnovanu Odlukom 2009/336/EZ. Agencija bi trebala djelovati u skladu s općim statutom utvrđenim u Uredbi (EZ) br. 58/2003.

               (15)

               Odluku 2009/336/EZ o osnivanju Izvršne agencije treba staviti izvan snage i utvrditi prijelazne odredbe.

               (16)

               Mjere predviđene ovom Odlukom u skladu su s mišljenjem Odbora za izvršne agencije,

         DONIJELA JE OVU ODLUKU:
   Članak 1.
   Osnivanje i mandat
   Izvršna agencija za obrazovanje, audiovizualnu politiku i kulturu (dalje u tekstu Agencija) ovime se osniva za razdoblje od 1. siječnja 2014. do 31. prosinca 2024., a njezin se statut uređuje Uredbom (EZ) br. 58/2003.
   Članak 2.
   Sjedište
   Sjedište je Agencije u Bruxellesu.
   Članak 3.
   Ciljevi i zadaće
   1.   Agenciji se ovime povjerava provedba pojedinih dijelova sljedećih programa Zajednice:

               (a)

               Erasmus+;

               (b)

               programa Kreativna Europa;

               (c)

               programa „Europa za građane”;

               (d)

               Europskog volonterskog tijela za humanitarnu pomoć – Europski humanitarni dobrovoljci (EU Aid Volunteers);

               (e)

               projekata u području visokog obrazovanja obuhvaćenih sljedećim instrumentima za vanjsku suradnju:

                           —

                           Uredbom Europskog parlamenta i Vijeća o instrumentu za pretpristupnu pomoć (IPA II) (55),

                           —

                           Uredbom Europskog parlamenta i Vijeća o osnivanju Europskog instrumenta za susjedstvo (56),

                           —

                           Uredbom Europskog parlamenta i Vijeća o uspostavljanju instrumenta financiranja za razvojnu suradnju (57),

                           —

                           Uredbom Europskog parlamenta i Vijeća o uspostavljanju instrumenta za partnerstvo za suradnju s trećim zemljama (58),

                           —

                           Uredbom Vijeća o provedbi 11. Europskog razvojnog fonda (59).

         Prvi podstavak primjenjuje se podložno stupanju svakog od tih programa na snagu i od datuma stupanja na snagu.
   2.   Agenciji se ovime povjerava provedba pojedinih preostalih dijelova sljedećih programa Zajednice:

               (a)

               projekata u području visokog obrazovanja koji ispunjuju uvjete za financiranje u skladu s odredbama o gospodarskoj pomoći pojedinim državama srednje i istočne Europe (Phare), kako je predviđeno u Uredbi (EEZ) 3906/89;

               (b)

               programa poticanja razvoja i distribucije europskih audiovizualnih djela (MEDIA II – Razvoj i distribucija) (1996.–2000.), uspostavljenih Odlukom 95/563/EZ;

               (c)

               programa osposobljavanja stručnjaka u europskoj industriji audiovizualnih programa (MEDIA II – izobrazba) (1996.–2000.), odobrenih Odlukom 95/564/EZ;

               (d)

               druge faze akcijskog programa Zajednice u području obrazovanja „Socrates” (2000.–2006.), odobrene Odlukom br. 253/2000/EZ;

               (e)

               druge faze akcijskog programa Zajednice o strukovnom osposobljavanju „Leonardo da Vinci” (2000.–2006.), odobrene Odlukom Vijeća 1999/382/EZ;

               (f)

               akcijskog programa Zajednice „Mladi” (2000.–2006.), odobrenog Odlukom br. 1031/2000/EZ;

               (g)

               programa „Kultura 2000” (2000.–2006.) odobrenog Odlukom br. 508/2000/EZ;

               (h)

               projekata u području visokog obrazovanja koji ispunjuju uvjete za financiranje u skladu s odredbama o pružanju pomoći partnerskim državama istočne Europe i središnje Azije (2000.–2006.), kako je predviđeno u Uredbi (EZ, Euratom) br. 99/2000;

               (i)

               projekata u području visokog obrazovanja koji ispunjuju uvjete za financiranje u skladu s odredbama o pružanju pomoći Albaniji, Bosni i Hercegovini, Hrvatskoj, bivšoj jugoslavenskoj republici Makedoniji, Crnoj Gori, Srbiji i Kosovu (UNSCR 1244) (2000.–2006.), odobrenih Uredbom (EZ) 2666/2000;

               (j)

               projekata u području visokog obrazovanja koji ispunjuju uvjete za financiranje u skladu s odredbama o financijskim i tehničkim mjerama koje prate reformu gospodarskih i društvenih struktura u okviru Euro-mediteranskog partnerstva (MEDA), odobrenih Uredbom (EZ) br. 2698/2000;

               (k)

               treće faze transeuropskog programa suradnje u visokom obrazovanju (Tempus III) (2000.–2006.), odobrene Odlukom 1999/311/EZ;

               (l)

               projekata koji ispunjuju uvjete za financiranje u skladu s odredbama Sporazuma između Europske zajednice i Sjedinjenih Američkih Država o produljenju programa suradnje u području visokog obrazovanja i strukovnog obrazovanja i osposobljavanja (2001.–2005.), odobrenih Odlukom 2001/196/EZ;

               (m)

               projekata koji ispunjuju uvjete za financiranje u skladu s odredbama Sporazuma između Europske zajednice i Vlade Kanade o produljenju programa suradnje u području visokog obrazovanja i osposobljavanja (2001.–2005.), odobrenih Odlukom 2001/197/EZ;

               (n)

               programa za poticanje razvoja europskih audiovizualnih djela (MEDIA Plus – razvoj, distribucija i promocija) (2001.–2006.), odobrenog Odlukom 2000/821/EZ;

               (o)

               programa osposobljavanja stručnjaka u europskoj industriji audiovizualnih programa (MEDIA – izobrazba) (2001.–2006.), odobrenog Odlukom br. 163/2001/EZ;

               (p)

               višegodišnjeg programa za učinkovitu integraciju informacijskih i komunikacijskih tehnologija (ICT) u sustave općeg obrazovanja i osposobljavanja u Europi (eLearning – Program elektroničkog učenja) (2004.–2006.), odobrenog Odlukom br. 2318/2003/EZ;

               (q)

               akcijskog programa Zajednice za promicanje aktivnoga europskoga građanstva (sudjelovanje građana) (2004.–2006.), odobrenog Odlukom Vijeća 2004/100/EZ;

               (r)

               akcijskog programa Zajednice za promicanje tijela koja djeluju na europskoj razini u području mladih (2004.–2006.) odobrenog Odlukom br. 790/2004/EZ;

               (s)

               akcijskog programa Zajednice za promicanje tijela koja djeluju na europskoj razini i potporu posebnim aktivnostima u području obrazovanja i osposobljavanja (2004.–2006.), odobrenog Odlukom br. 791/2004/EZ;

               (t)

               akcijskog programa Zajednice za promicanje tijela koja djeluju na europskoj razini u području kulture (2004.–2006.), odobrenog Odlukom br. 792/2004/EZ;

               (u)

               programa poboljšanja kvalitete visokog obrazovanja i promicanja razumijevanja među kulturama kroz suradnju s trećim zemljama (Erasmus Mundus) (2004.–2008.), odobrenog Odlukom br. 2317/2003/EZ;

               (v)

               projekata koji ispunjuju uvjete za financiranje u skladu s odredbama Sporazuma između Europske zajednice i Sjedinjenih Američkih Država o produljenju programa suradnje u području visokog obrazovanja i strukovnog obrazovanja i osposobljavanja (2006.–2013.), odobrenih Odlukom 2006/910/EZ;

               (w)

               projekata koji ispunjuju uvjete za financiranje u skladu s odredbama Sporazuma između Europske zajednice i Vlade Kanade o uspostavi okvira suradnje u području visokog obrazovanja, osposobljavanja i mladih (2006.–2013.), odobrenih Odlukom 2006/964/EZ;

               (x)

               akcijskog programa u području cjeloživotnog učenja (2007.–2013.), odobrenog Odlukom br. 1720/2006/EZ;

               (y)

               programa „Kultura” (2007.–2013.) odobrenog Odlukom br. 1855/2006/EZ;

               (z)

               programa „Europa za građane” za promicanje aktivnog europskog građanstva (2007.–2013.), odobrenog Odlukom br. 1904/2006/EZ;

               (aa)

               programa „Mladi na djelu” (2007.–2013.) odobrenog Odlukom br. 1719/2006/EZ;

               (bb)

               programa potpore za europski audiovizualni sektor (MEDIA 2007) (2007.–2013.), odobrenog Odlukom br. 1718/2006/EZ;

               (cc)

               akcijskog programa Erasmus Mundus II 2009.–2013. za poboljšanje kvalitete visokog obrazovanja i promidžbu međukulturalnog razumijevanja kroz suradnju s trećim zemljama, odobrenog Odlukom br. 1298/2008/EZ;

               (dd)

               programa suradnje sa stručnjacima iz trećih zemalja u audiovizualnom području (MEDIA Mundus) (2011.–2013.) uspostavljenog Odlukom br. 1041/2009/EZ;

               (ee)

               projekata u području visokog obrazovanja koji ispunjuju uvjete za financiranje u skladu s odredbama o potpori za gospodarsku suradnju sa zemljama u razvoju u Aziji, odobrenih Uredbom (EEZ) br. 443/92;

               (ff)

               projekata u području visokog obrazovanja i mladih koji ispunjuju uvjete za financiranje u skladu s odredbama Instrumenta pretpristupne pomoći (IPA), uspostavljenog Uredbom (EZ) br. 1085/2006;

               (gg)

               projekata u području osnovnoškolskog, srednjoškolskog i visokog obrazovanja i mladih koji ispunjuju uvjete za financiranje u skladu s odredbama Europskog instrumenta za susjedstvo i partnerstvo, uspostavljenog Uredbom (EZ) br. 1638/2006;

               (hh)

               projekata u području visokog obrazovanja koji ispunjuju uvjete za financiranje u skladu s odredbama instrumenta financiranja za razvojnu suradnju, uspostavljenog Uredbom (EZ) br. 1905/2006;

               (ii)

               projekata u području visokog obrazovanja i mladih koji ispunjuju uvjete za financiranje u skladu s odredbama instrumenta financiranja za suradnju s industrijaliziranim i drugim državama i državnim područjima s velikim dohotkom, uspostavljenog Uredbom (EZ) br. 1934/2006;

               (jj)

               projekata u području visokog obrazovanja koji ispunjuju uvjete za financiranje iz Europskoga razvojnog fonda, na temelju Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu 23. lipnja 2000. (Odluka 2003/159/EZ), kako je izmijenjena Sporazumom potpisanim u Luxembourgu 25. lipnja 2005. (Odluka 2005/599/EZ).

         3.   Agencija je odgovorna za sljedeće zadaće povezane s provedbom dijelova programa Unije navedenih u stavcima 1. i 2.:

               (a)

               upravljanje svim fazama provedbe i svim fazama trajanja određenih projekata na temelju odgovarajućih programa rada koje donese Komisija ako ju je Komisija za to ovlastila instrumentom o delegiranju;

               (b)

               donošenje instrumenata izvršenja proračuna za prihode i rashode i provođenje svih operacija potrebnih za upravljanje programom ako ju je Komisija za to ovlastila instrumentom o delegiranju;

               (c)

               pružanje potpore u provedbi programa ako ju je Komisija za to ovlastila instrumentom o delegiranju, uključujući potporu u djelatnostima distribucije, prema potrebi u suradnji s nacionalnim agencijama;

               (d)

               primjenu na razini Unije informacijske mreže o obrazovanju u Europi (Eurydice) te provedbu djelatnosti kojima se nastoji poboljšati razumijevanje i poznavanje problematike mladih;

               (e)

               provedbu na razini Unije djelatnosti kojima se nastoji poboljšati razumijevanje i poznavanje problematike strukovnog obrazovanja i osposobljavanja.

         4.   Ako je to predviđeno instrumentom o delegiranju, Agencija može biti odgovorna za pružanje pomoćnih administrativnih i logističkih usluga tijelima koje provode programe, a u okviru mandata programa na koji se instrument odnosi.
   Članak 4.
   Trajanje mandata
   1.   Članovi Upravnog odbora imenuju se na dvije godine.
   2.   Direktor se imenuje na četiri godine.
   Članak 5.
   Nadzor i izvješćivanje o provedbi
   Agencija podliježe nadzoru Komisije i redovito izvješćuje o napretku u provedbi programa Unije ili dijelova tih programa za koje je ona odgovorna, u skladu s dogovorima i u intervalima koji su predviđeni instrumentom o delegiranju.
   Članak 6.
   Izvršenje operativnog proračuna
   Agencija izvršava svoj operativni proračun u skladu s odredbama Uredbe Komisije (EZ) br. 1653/2004 (60).
   Članak 7.
   Stavljanje izvan snage i prijelazne odredbe
   1.   Odluka 2009/336/EZ stavlja se izvan snage s učinkom od 1. siječnja 2014. Upućivanja na Odluku stavljenu izvan snage smatraju se upućivanjima na ovu Odluku.
   2.   Agencija se smatra pravnim sljednikom izvršne agencije osnovane Odlukom 2009/336/EZ.
   3.   Ne dovodeći u pitanje reviziju funkcijskih skupina za upućene dužnosnike predviđenu u instrumentu o delegiranju, ova Odluka ne utječe na prava i obveze osoblja Agencije, uključujući direktora.
   Članak 8.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2014.

      Sastavljeno u Bruxellesu 18. prosinca 2013.

            Za Komisiju

            Predsjednik

         José Manuel BARROSO

      (1)  SL L 11, 16.1.2003., str. 1.

      (2)  SL L 24, 27.1.2005., str. 35.

      (3)  SL L 101, 21.4.2009., str. 26.

      (4)  COM(2011) 500 final.

      (5)  Prijedlog Uredbe Europskog parlamenta i Vijeća COM(2011) 788 od 23. studenoga 2011. o osnivanju programa „Erasmus za sve”: programa Unije za obrazovanje, osposobljavanje mlade i sport (dalje u tekstu „Program Erasmus+”).

      (6)  SL L 327, 24.11.2006., str. 45.

      (7)  SL L 327, 24.11.2006., str. 30.

      (8)  SL L 340, 19.12.2008., str. 83.

      (9)  Prijedlog Uredbe Europskog parlamenta i Vijeća COM(2011) 785 od 23. studenoga 2011. o osnivanju programa Kreativna Europa.

      (10)  SL L 327, 24.11.2006., str. 12.

      (11)  SL L 372, 27.12.2006., str. 1.

      (12)  Prijedlog Uredbe Vijeća COM(2011)884 od 14. prosinca 2011. za razdoblje 2014.–2020. o osnivanju programa „Europa za građane”.

      (13)  SL L 378, 27.12.2006., str. 32.

      (14)  Uredba Europskog parlamenta i Vijeća COM(2012) 514 o osnivanju Europskoga volonterskog tijela za humanitarnu pomoć – Volonteri EU-a za humanitarnu pomoć.

      (15)  Prijedlog Uredbe Europskog parlamenta i Vijeća COM(2011) 843 o uspostavljanju instrumenta za partnerstvo za suradnju s trećim zemljama; Prijedlog Uredbe Europskog parlamenta i Vijeća COM(2011) 840 o uspostavljanju instrumenta financiranja za razvojnu suradnju; Prijedlog Uredbe Europskog parlamenta i Vijeća COM(2011) 839 o uspostavljanju Europskog instrumenta za susjedstvo; Prijedlog Uredbe Europskog parlamenta i Vijeća COM(2011) 838 o Instrumentu za pretpristupnu pomoć (IPA II).

      (16)  SL L 210, 31.7.2006., str. 82.; SL L 310, 9.11.2006., str 1.; SL L 378, 27.12.2006., str. 41.

      (17)  COM(2011) 837 final.

      (18)  SL L 375, 23.12.1989., str. 11.

      (19)  SL L 321, 30.12.1995., str. 25.

      (20)  SL L 321, 30.12.1995., str. 33.

      (21)  SL L 28, 3.2.2000., str. 1.

      (22)  SL L 146, 11.6.1999., str. 33.

      (23)  SL L 117, 18.5.2000., str. 1.

      (24)  SL L 63, 10.3.2000., str. 1.

      (25)  SL L 12, 18.1.2000., str. 1.

      (26)  SL L 306, 7.12.2000., str. 1.

      (27)  SL L 311, 12.12.2000., str. 1.

      (28)  SL L 120, 8.5.1999., str. 30.

      (29)  SL L 71, 13.3.2001., str. 7.

      (30)  SL L 71, 13.3.2001., str. 15.

      (31)  SL L 336, 30.12.2000., str. 82.

      (32)  SL L 26, 27.1.2001., str. 1.

      (33)  SL L 345, 31.12.2003., str. 9.

      (34)  SL L 30, 4.2.2004., str. 6.

      (35)  SL L 138, 30.4.2004., str. 24.

      (36)  SL L 138, 30.4.2004., str. 31.

      (37)  SL L 138, 30.4.2004., str. 40.

      (38)  SL L 345, 31.12.2003., str. 1.

      (39)  SL L 346, 9.12.2006., str. 33.

      (40)  SL L 397, 30.12.2006., str. 14.

      (41)  SL L 327, 24.11.2006., str. 45.

      (42)  SL L 372, 27.12.2006., str. 1.

      (43)  SL L 378, 27.12.2006., str. 32.

      (44)  SL L 327, 24.11.2006., str. 30.

      (45)  SL L 327, 24.11.2006., str. 12.

      (46)  SL L 340, 19.12.2008., str. 83.

      (47)  SL L 288, 4.11.2009., str. 10.

      (48)  SL L 52, 27.2.1992., str. 1.

      (49)  SL L 210, 31.7.2006., str. 82.

      (50)  SL L 310, 9.11.2006., str. 1.

      (51)  SL L 378, 27.12.2006., str. 41.

      (52)  SL L 405, 30.12.2006., str. 41.

      (53)  SL L 65, 8.3.2003., str. 27.

      (54)  SL L 209, 11.8.2005., str. 26.

      (55)  Prijedlog Uredbe Europskog parlamenta i Vijeća COM(2011) 838 o instrumentu za pretpristupnu pomoć (IPA II)

      (56)  Prijedlog Uredbe Europskog parlamenta i Vijeća COM(2011) 839 osnivanju Europskog instrumenta za susjedstvo.

      (57)  Prijedlog Uredbe Europskog parlamenta i Vijeća COM(2011) 840 o uspostavljanju instrumenta financiranja za razvojnu suradnju.

      (58)  Prijedlog Uredbe Europskog parlamenta i Vijeća COM(2011) 843 o uspostavljanju instrumenta za partnerstvo za suradnju s trećim zemljama.

      (59)  Prijedlog Uredbe Vijeća COM(2013) 445 o provedbi 11. Europskog razvojnog fonda.

      (60)  SL L 297, 22.9.2004., str. 6.


title: Provedbena odluka Komisije (EU) 2015/266 оd 16. veljače 2015. o priznavanju otoka Mana slobodnim od varooze i o izmjeni Priloga Provedbenoj odluci 2013/503/EU (priopćeno pod brojem dokumenta C(2015) 715)  Tekst značajan za EGP

text:
               19.2.2015

               HR

               Službeni list Europske unije

               L 45/16

         PROVEDBENA ODLUKA KOMISIJE (EU) 2015/266
   оd 16. veljače 2015.
   o priznavanju otoka Mana slobodnim od varooze i o izmjeni Priloga Provedbenoj odluci 2013/503/EU

         (priopćeno pod brojem dokumenta C(2015) 715)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 15. stavak 2.,
   budući da:

               (1)

               Direktivom 92/65/EEZ propisuju se uvjeti zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u posebnim propisima Unije navedenima u njezinu Prilogu F.

               (2)

               Varooza pčela navedena je pod nazivom „varooza” na popisu iz Priloga B Direktivi 92/65/EEZ. Tu bolest uzrokuje ektoparazitska grinja iz roda Varroa, a zabilježena je u cijelom svijetu.

               (3)

               Člankom 15. Direktive 92/65/EEZ propisano je da ako država članica smatra da na njezinom državnom području ili nekom njegovom dijelu nema neke od bolesti navedene u Prilogu B navedenoj Direktivi, ona mora Komisiji dostaviti relevantnu dokumentaciju, na temelju koje se donosi odluka.

               (4)

               Varooza pčela širi se premještanjem pčelinjeg legla i izravnim kontaktom među zaraženim odraslim pčelama. Takav je kontakt moguć samo unutar dometa leta pčele. Stoga se slobodnima od bolesti mogu smatrati samo područja u kojima se premještanje pčelinjih košnica i leglâ može kontrolirati te koja su zemljopisno dovoljno izolirana da bi se mogao spriječiti ulazak pčela izvan tog područja. Nadalje, nadležna tijela moraju dostaviti rezultate opsežnog nadzora kao dokaz da je određeno područje doista slobodno od varooze te da se, radi održavanja tog statusa, unos živih pčela i leglâ strogo kontrolira.

               (5)

               Donošenjem Provedbene odluke Komisije 2013/503/EU (2), Ålandskim otocima u Finskoj priznat je status područja slobodnog od varooze.

               (6)

               Ujedinjena Kraljevina zatražila je od Komisije da područje otoka Mana prizna slobodnim od varooze.

               (7)

               Iako otok Man, kao ovisno područje britanske krune koje ima unutarnju samoupravu, nije dio Unije, on ima poseban ograničen odnos s Unijom. Stoga je Uredbom (EEZ) br. 706/73 Vijeća (3) predviđeno da se u smislu primjene pravila koja se, među ostalim, odnose na zakonodavstvo u području zdravlja životinja, Ujedinjena Kraljevina i otok Man smatraju jednom državom članicom.

               (8)

               Na otoku Manu na snazi je obveza prijavljivanja varooze te zabrana unošenja pčela u bilo kojem stadiju njihova životnog ciklusa, upotrijebljenih košnica, košnica pletara ili bilo kojih spremnika korištenih kao nastambe za pčele s kopnenog dijela Ujedinjene Kraljevina na otok Man. Uz to, otok Man nalazi se u Irskome moru, daleko izvan dometa leta pčela, te je stoga dovoljno zemljopisno izoliran od područja koja su potencijalno zaražena varoozom.

               (9)

               U skladu s člankom 15. stavkom 1. Direktive 92/65/EEZ, Ujedinjena Kraljevina podnijela je Komisiji dokumentaciju s pojedinostima u pogledu mjera nadzora koje su se primjenjivale tijekom nekoliko godina na populaciju pčela na otoku Manu i mjera za provjeru nepostojanja varooze u toj populaciji.

               (10)

               Na temelju ocjene dokumentacije koju je podnijela Ujedinjena Kraljevina, otok Man može se smatrati područjem Ujedinjene Kraljevine slobodnim od varooze.

               (11)

               Potrebno je stoga definirati dodatna jamstva potrebna za trgovinu, uzimajući u obzir mjere koje su već predviđene zakonodavstvom otoka Mana.

               (12)

               Prilog Provedbenoj odluci 2013/503/EU trebalo bi na odgovarajući način izmijeniti.

               (13)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilog Provedbenoj odluci 2013/503/EU zamjenjuje se Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 16. veljače 2015.

            Za Komisiju

         Vytenis ANDRIUKAITIS

            Član Komisije

      (1)  SL L 268, 14.9.1992., str. 54.

      (2)  Provedbena odluka Komisije 2013/503/EU od 11. listopada 2013. o priznavanju određenih dijelova Unije slobodnima od varooze pčela i utvrđivanju dodatnih jamstava potrebnih u trgovini unutar Unije i uvozu radi zaštite njihova statusa kao dijelova slobodnih od varooze (SL L 273, 15.10.2013., str. 38.).

      (3)  Uredba Vijeća (EEZ) br. 706/73 od 12. ožujka 1973. u vezi s postupcima Zajednice koji se primjenjuju na Kanalske otoke i otok Man za trgovinu poljoprivrednim proizvodima (SL L 68, 15.3.1973., str. 1.).

      PRILOG

            „PRILOG

               Države članice ili njihova područja koja su priznata kao slobodna od varooze

                        1

                        2

                        3

                        4

                        5

                        ISO oznaka

                        Država članica

                        Područje priznato kao slobodno od varooze

                        Oznaka TRACES
                        Lokalna veterinarska postaja

                        Proizvodi čiji je uvoz na područje navedeno u trećem stupcu zabranjen

                        FI

                        Finska

                        Ålandski otoci

                        FI00300
                        AHVENANMAAN VALTIONVIRASTO

                        Pokriveno leglo i izležene, žive odrasle pčele medarice

                        UK

                        Ujedinjena Kraljevina

                        Otok Man

                        GB06301
                        OTOK MAN

                        Pčele u bilo kojem stadiju njihova životnog ciklusa, upotrijebljene košnice, košnice pletare ili bilo koji spremnici korišteni kao nastambe za pčele”


title: 2013/503/EU: Provedbena odluka Komisije оd 11. listopada 2013. o priznavanju određenih dijelova Unije slobodnima od varooze pčela i utvrđivanju dodatnih jamstava potrebnih u trgovini unutar Unije i uvozu radi zaštite njihova statusa kao dijelova slobodnih od varooze (priopćeno pod brojem dokumenta C(2013) 6599)  Tekst značajan za EGP

text:
               15.10.2013

               HR

               Službeni list Europske unije

               L 273/38

         PROVEDBENA ODLUKA KOMISIJE
   оd 11. listopada 2013.
   o priznavanju određenih dijelova Unije slobodnima od varooze pčela i utvrđivanju dodatnih jamstava potrebnih u trgovini unutar Unije i uvozu radi zaštite njihova statusa kao dijelova slobodnih od varooze
   (priopćeno pod brojem dokumenta C(2013) 6599)
   (Tekst značajan za EGP)
   (2013/503/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 15. stavak 2.,
   budući da:

               (1)

               Direktivom 92/65/EEZ propisuju se uvjeti zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u posebnim propisima Unije navedenima u njezinu Prilogu F.

               (2)

               Varooza pčela navedena je na popisu iz Priloga B Direktivi 92/65/EEZ. Tu bolest uzrokuje ektoparazitska grinja iz roda Varroa, a zabilježena je u cijelom svijetu.

               (3)

               Člankom 15. Direktive 92/65/EEZ propisano je da država članica koja smatra svoje državno područje ili njegov dio slobodnim od određene bolesti s popisa iz Priloga B navedenoj Direktivi mora Komisiji dostaviti relevantnu dokumentaciju, na temelju koje se donosi Odluka.

               (4)

               Varooza pčela širi se premještanjem pčelinjeg legla i izravnim kontaktom među zaraženim odraslim pčelama. Takav je kontakt moguć samo unutar dometa leta pčele. Stoga se slobodnima od bolesti mogu smatrati samo područja u kojima se premještanje pčelinjih košnica i legla može nadzirati te koja su zemljopisno dovoljno izolirana da bi se mogao spriječiti ulazak pčela izvan tog područja. Nadalje, nadležna tijela moraju dostaviti opsežne rezultate nadzora kao dokaz da je određeno područje doista slobodno od varooze te da se, radi održavanja tog statusa, unos živih pčela i leglâ strogo kontrolira.

               (5)

               Finska je zatražila od Komisije da Ålandskim otocima, kao dijelu njezina državnog područja, prizna status područja slobodnog od varooze pčela. Člankom 355. stavkom 4. Ugovora o funkcioniranju Europske unije predviđeno je da se odredbe ovog Ugovora primjenjuju na Ålandske otoke u skladu s odredbama određenima Protokolom br. 2 uz Akt o uvjetima pristupanja Republike Austrije, Republike Finske i Kraljevine Švedske.

               (6)

               Ålandski otoci skupina su otoka smještena između Botničkog zaljeva i Baltičkog mora te su stoga dovoljno zemljopisno izolirani od područja koja su potencijalno zaražena varoozom.

               (7)

               Na Ålandskim otocima na snazi je obveza prijavljivanja varooze te zabrana unošenja pokrivenih legla i izleženih, živih odraslih pčela medarica s kopnenog dijela Finske na Ålandske otoke. Finska već nekoliko godina nadzire populaciju pčela na otocima. Na temelju rezultata tog nadzora Finska danas može potvrditi da su Ålandski otoci slobodni od varooze. Stoga se taj dio finskog državnog područja može smatrati slobodnim od te bolesti.

               (8)

               Potrebno je stoga definirati dodatna jamstva potrebna za trgovinu, uzimajući u obzir mjere koje su već predviđene finskim zakonodavstvom.

               (9)

               Kako bi se utvrdili preduvjeti za obrazac veterinarskog certifikata za kretanje živih pčela unutar Unije među područjima slobodnim od Varroae, potrebno je u okviru veterinarskog certifikata iz dijela 2. Priloga E Direktivi 92/65/EEZ predvidjeti dodatno certificiranje. Nadalje, lokalne veterinarske postaje u područjima slobodnim od varooze potrebno je identificirati oznakom TRACES u skladu s Odlukom Komisije 2009/821/EZ (2).

               (10)

               Unos živih pčela u Uniju odobren je samo pod uvjetima predviđenima Uredbom Komisije (EU) br. 206/2010 (3). Uz zahtjeve utvrđene tom Uredbom, kako bi se područja kojima je priznat status područja slobodnih od varooze zaštitila kao takva, primjereno je zabraniti unos pošiljaka matica i njihovih pratiteljica u Uniju ako je kao konačno odredište pošiljke navedeno područje slobodno od varooze.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Države članice ili njihova područja navedeni u trećem stupcu tablice u Prilogu priznati su kao slobodni od varooze.
   Članak 2.
   1.   Države članice navedene u Prilogu osiguravaju da su na područjima navedenima u trećem stupcu tablice iz Priloga ispunjeni sljedeći uvjeti:

               (a)

               nacionalnim zakonodavstvom propisana je obveza prijavljivanja varooze;

               (b)

               provodi se redovit nadzor kako bi se dokazalo da na predmetnom području nema ektoparazitskih grinja iz roda Varroa.

         2.   Države članice navedene u Prilogu izvješćuju Komisiju o rezultatima nadzora iz stavka 1. točke (b) svake godine do 31. svibnja.
   3.   Utvrde li prisutnost ektoparazitskih grinja iz roda Varroa na područjima navedenima u trećem stupcu tablice iz Priloga, države članice navedene u Prilogu o tome bez odlaganja obavješćuju Komisiju i ostale države članice.
   Članak 3.
   1.   Zabranjen je unos pošiljaka proizvoda navedenih u petom stupcu tablice iz Priloga na područja navedena u trećem stupcu te tablice.
   2.   Odstupajući od odredaba stavka 1., unos proizvoda navedenih u petom stupcu tablice iz Priloga na područja navedena u trećem stupcu te tablice odobrava se ako su ispunjeni sljedeći uvjeti:

               (a)

               proizvodi potječu iz druge države članice ili nekog njezina područja koje je priznato kao slobodno od varooze u skladu s člankom 15. stavkom 2. Direktive 92/65/EEZ;

               (b)

               pošiljke prati veterinarski certifikat sastavljen u skladu s veterinarskim certifikatom iz dijela 2. Priloga E Direktivi 92/65/EEZ, u čijem se dijelu II.2. dodaju sljedeće informacije:
               „proizvodi navedeni u petom stupcu iz Priloga Provedbenoj odluci Komisije 2013/503/EU koji dolaze iz država članica ili njihovih područja koja su priznata kao slobodna od varooze u skladu s člankom 15. stavkom 2. Direktive 92/65/EEZ i na kojima nije zabilježen ni jedan slučaj varooze u prethodnih 30 dana.”;

               (c)

               poduzete su sve mjere opreza kako bi se izbjegla kontaminacija pošiljaka varoozom tijekom prijevoza.

         Članak 4.
   1.   Države članice ne mogu odobriti unos pošiljaka pčela iz članka 7. stavka 3. točke (a) Uredbe (EU) br. 206/2010 u Uniju ako je njihovo konačno odredište, kako je navedeno u poljima I.9., I.10. ili I.12. veterinarskog certifikata koji prati pošiljke, na području navedenom u trećem stupcu tablice iz Priloga.
   2.   Odstupajući od odredaba stavka 1. i podložno zahtjevima zdravlja životinja za uvoz utvrđenima Uredbom (EU) br. 206/2010, države članice mogu odobriti unos pošiljaka iz stavka 1. u Uniju uz uvjet da se njihovo konačno odredište promijeni u područje koje nije navedeno u trećem stupcu tablice iz Priloga.
   Članak 5.
   Ova je Odluka upućena državama članicama.

      Sastavljeno u Bruxellesu 11. listopada 2013.

            Za Komisiju

         Tonio BORG

            Član Komisije

      (1)  SL L 268, 14.9.1992., str. 54.

      (2)  Odluka Komisije 2009/821/EZ od 28. rujna 2009. o sastavljanju popisa odobrenih graničnih inspekcijskih postaja, o utvrđivanju određenih pravila o inspekcijskim pregledima koje provode veterinarski stručnjaci Komisije te o utvrđivanju veterinarskih jedinica u okviru TRACES-a (SL L 296, 12.11.2009., str. 1.).

      (3)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).

      PRILOG

         Države članice ili njihova područja koja su priznata kao slobodna od varooze

                  1

                  2

                  3

                  4

                  5

                  ISO oznaka

                  Država članica

                  Područje priznato kao slobodno od varooze

                  Oznaka TRACES
                  Lokalna veterinarska postaja

                  Proizvodi čiji je uvoz na područje navedeno u trećem stupcu zabranjen

                  FI

                  Finska

                  Ålandski otoci

                  FI00300 AHVENANMAAN VALTIONVIRASTO

                  Pokriveno leglo i izležene, žive odrasle pčele medarice


title: 2013/309/EU: Provedbena odluka Komisije od 19. lipnja 2013. o izmjeni priloga II., III. i IV. Odluci 2006/168/EZ vezano uz određene veterinarske zahtjeve certificiranja za uvoz u Uniju zametaka goveda (priopćena pod brojem dokumenta C(2013) 3704)  Tekst značajan za EGP

text:
               03/Sv. 072

               HR

               Službeni list Europske unije

               231

         32013D0309

               L 172/32

               SLUŽBENI LIST EUROPSKE UNIJE

               19.06.2013.

      PROVEDBENA ODLUKA KOMISIJE

   od 19. lipnja 2013.
   o izmjeni priloga II., III. i IV. Odluci 2006/168/EZ vezano uz određene veterinarske zahtjeve certificiranja za uvoz u Uniju zametaka goveda
   (priopćena pod brojem dokumenta C(2013) 3704)
   (Tekst značajan za EGP)
   (2013/309/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/556/EEZ od 25. rujna 1989. o uvjetima zdravlja životinja kojima se uređuje promet zamecima domaćih životinja vrste goveda unutar Zajednice i njihov uvoz iz trećih zemalja (1), a posebno točku (b) prvog podstavka stavka 1. njegovog članka 9.,
   budući da:

               (1)

               Odlukom Komisije 2006/168/EZ od 4. siječnja 2006. o utvrđivanju zahtjeva zdravlja životinja i veterinarskog certificiranja radi uvoza zametaka goveda u Zajednicu te stavljanja izvan snage Odluke 2005/217/EZ (2), u Prilogu I. sastavljen je popis trećih zemalja iz kojih države članice dozvoljavaju uvoz zametaka domaćih životinja vrste goveda („zametaka”). U njoj su također utvrđena dodatna jamstva vezano uz posebne bolesti životinja koja moraju pružiti određene treće zemlje na popisu u tom Prilogu.

               (2)

               Odlukom 2006/168/EZ također je predviđeno da države članice odobravaju uvoz zametaka koji ispunjavaju uvjete zdravlja životinja navedene u modelu veterinarskih certifikata u prilozima II., III. i IV. toj Odluci.

               (3)

               Izrael je na popisu u Prilogu I. Odluci 2006/168/EZ kao zemlja iz koje se dozvoljava izvoz u Uniju in vivo oplođenih i in vitro proizvedenih zametaka goveda. No tijekom posljednjih godina nije zabilježen takav uvoz u Uniju.

               (4)

               U studenome 2012. Izrael je obavijestio Svjetsku organizaciju za zdravlje životinja (OIE) o prvom slučaju bolesti kvrgave kože kod mliječnih krava. U ožujku 2013. Izrael je obavijestio OIE da se bolest od prvobitnog mjesta izbijanja i dalje širi prema jugu i zapadu te da je pogođeno više mliječnih stada.

               (5)

               Bolest kvrgave kože je virusna bolest koju se obavezno mora prijaviti prema popisu u Prilogu I. Direktivi Vijeća 92/119/EEZ od 17. prosinca 1992. o uvođenju općih mjera Zajednice za suzbijanje određenih bolesti životinja i posebnih mjera koje se odnose na vezikularnu enterovirusnu bolest svinja (3). Bolesti kvrgave kože trenutačno nema u Uniji.

               (6)

               U skladu s člankom 4.7.14 Kodeksa o zdravlju kopnenih životinja OIE-a bolest kvrgave kože uvrštena je u kategoriju 4., u kojoj su navedene bolesti ili patogeni uzročnici o kojima, prema Priručniku Međunarodnog društva za prijenos zametaka (IETS), provedena istraživanja ukazuju da se ne smije zanemariti opasnost prijenosa putem zametaka čak ako se sa zamecima između sakupljanja i prijenos pravilno postupa. Zakonodavstvo Unije o prometu i uvozu zametaka goveda iz trećih zemalja usklađeno je s tim Priručnikom.

               (7)

               U članku 11.12.10 Kodeksa o zdravlju kopnenih životinja OIE-a navedene su preporuke vezano uz uvoz zametaka i jajnih stanica goveda iz zemalja za koje se smatra da su zaražene bolešću kvrgave kože.

               (8)

               Trenutačno za bolest kvrgave kože nisu navedeni uvjeti u modelima veterinarskih certifikata navedenih u prilozima II., III. i IV. Odluci 2006/168/EZ. Zato postoji opasnost od unošenja te bolesti u Uniju uvozom zametaka iz trećih zemalja u kojima je prisutna bolest kvrgave kože.

               (9)

               Zato je primjereno, u skladu s preporukama navedenim u Kodeksu o zdravlju kopnenih životinja OIE-a, u modele veterinarskih certifikata u prilozima II., III. i IV. Odluci 2006/168/EZ uvrstiti uvjete o zdravlju životinja za bolest kvrgave kože.

               (10)

               Priloge II., III. i IV. Odluci 2006/168/EZ trebalo bi stoga na odgovarajući način izmijeniti.

               (11)

               Kako bi se izbjegli poremećaji u prometu, tijekom prijelaznog razdoblja trebalo bi se pod određenim uvjetima odobravati primjena veterinarskih certifikata izdanih u skladu s Odlukom 2006/168/EZ u verziji prije izmjena uvedenih ovom Odlukom.

               (12)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja, a njima se nije usprotivio ni Europski parlament niti Vijeće,

         DONIJELA JE OVU ODLUKU:
   Članak 1.
   Prilozi II., III. i IV. Odluci 2006/168/EZ zamjenjuju se tekstom iz Priloga ovoj Odluci.
   Članak 2.
   U prijelaznom razdoblju do 1. rujna 2013. države članice i dalje odobravaju uvoz pošiljaka zametaka domaćih životinja vrste goveda iz trećih zemalja koje prati model veterinarskog certifikata izdan najkasnije do 31. srpnja 2013. u skladu s modelima navedenim u prilozima II., III. i IV. Odluci 2006/168/EZ u njihovim verzijama prije izmjena uvedenih ovom Odlukom.
   Članak 3.
   Ova se Odluka primjenjuje od 1. kolovoza 2013.
   Članak 4.
   Ova je Odluka upućena državama članicama.

      Sastavljeno u Bruxellesu 19. lipnja 2013.

            Za Komisiju

         Tonio BORG

            Član Komisije

      (1)  SL L 302, 19.10.1989., str. 1.

      (2)  SL L 57, 28.2.2006., str. 19.

      (3)  SL L 62, 15.3.1993., str. 69.
   PRILOG
   „
         PRILOG II.

            Model veterinarskog certifikata za uvoz in vivo dobivenih zametaka domaćih životinja vrste goveda sakupljenih u skladu s Direktivom Vijeća 89/556/EEZ

         PRILOG III.

            Model veterinarskog certifikata za uvoz in vitro proizvedenih zametaka domaćih životinja vrsta goveda dobivenih uz primjenu sjemena sukladnog Direktivi Vijeća 88/407/EEZ

         PRILOG IV.

            Model veterinarskog certifikata za uvoz in vitroproizvedenih zametaka domaćih životinja vrsta goveda dobivenih uz primjenu sjemena koje potječe iz centara za sakupljanje ili skladištenje sjemena odobrenih od strane nadležnog tijela države izvoznice

      ”